《金山寓居》
宋代·释尚能

风霜千里未归身，古迹迟留外俗群。
月到天心当刹见，涛分山脊在楼闻。
倚吟老树栖沙鸟，寄臣虚岩贮海云。
唯恐雪晴行兴动，迢迢楚路与吴分。

作者简介：释尚能，浙右诗僧（《宋朝事实类苑》卷三七引《杨文公谈苑》）。真宗天禧年间为东京左街讲经文章，应制同注御，赐紫（《四明尊者教行录》卷六）。曾以诗谒杨亿，与简长、孙仅等有交谊。今录诗八首。